ΠΗΓΗ ΠΑΡΑΓΩΓΙΚΕΣ ΔΥΝΑΜΕΙΣ ΕΝΤΟΣ & ΕΚΤΟΣ ΣΥΝΟΡΩΝ 19ος αι

🖉 Ήδη από τις αρχές του 18ου αιώνα, βρισκόµαστε µπροστά σε µιαν αδιάκοπη ανακατανοµή πληθυσµού στον οθωµανικό χώρο. Ανάµεσα σε πολλούς άλλους παράγοντες, η αναζωπύρωση των εµπορικών σχέσεων της Αυτοκρατορίας µε τη ∆ύση, η παρακµή των ιταλικών εµπορικών πόλεων και η παραίτησή τους από το χώρο της Ανατολικής Μεσογείου, η εσωτερική αποσύνθεση της Αυτοκρατορίας που επέτρεψε το σχηµατισµό τοπικών πασαλικιών και η αργή διείσδυση αυστριακών και ρωσικών επιδράσεων, είχαν σαν αποτέλεσµα την αδιάκοπη µετατόπιση των «εµπορικών δρόµων» και την επαναλειτουργία του οδικού συγκοινωνιακού δικτύου, που ένωνε την Ανατολή µε την Κεντρική Ευρώπη και είχε διακοπεί στην Τουρκοκρατία. […]

Αν πάρουµε υπόψη µας την υποτυπώδη κατάσταση των δρόµων και των µεταφορικών µέσων, η εγκαθίδρυση ενός συστήµατος εµπορικών σχέσεων στηρίζεται αναγκαστικά σ’ ένα µόνιµο δίκτυο υποχρεωτικών σταθµών των µεταφορέων και διαµεσολαβητών, σ’ όλο το δρόµο που οδηγούσε από τους τόπους παραγωγής στα καταναλωτικά κέντρα της Κεντρικής και της ∆υτικής Ευρώπης.

Κ. Τσουκαλά, Εξάρτηση και αναπαραγωγή, σσ. 46-50

🖉Μέχρι τα µέσα του 19ου αιώνα, παρατηρείται µια επαναστροφή της ελληνικής υπαίθρου προς µια αυτοκατανάλωση εντονότερη από εκείνη του δεύτερου µισού του 18ου αιώνα. Η παρακµή των πρώτων βιοµηχανικών και βιοτεχνικών µονάδων, που αφανίζονται από τον ανταγωνισµό της δυτικής βιοµηχανίας, κι αργότερα οι λεηλασίες που έγιναν στην επανάσταση, ανάτρεψαν τις τάσεις που είχαν εκδηλωθεί πριν το 1820. Επιπλέον, η καταστροφή της κοινωνικής και γεωγραφικής ισορροπίας, µετά την ανεξαρτησία, που προκύπτει από τη διείσδυση ενός εξαιρετικά συγκεντρωτικού διοικητικού συστήµατος, αποτέλεσε τροχοπέδη για την όποια ανάλογη εξέλιξη προς την κατεύθυνση αυτή. Τον πρώτο καιρό της ανεξαρτησίας, η στασιµότητα που χαρακτήριζε την ανάπτυξη των παραγωγικών δυνάµεων στην ύπαιθρο ήταν σχεδόν ολοκληρωτική. Μόνο σταδιακά στάθηκε δυνατό να µεταβληθεί η κατάσταση, µε την παρεµβολή νέων παραγόντων. Από το 1850-1860, καικυρίως από το 1875-1880, αρχίζουν να εµφανίζονται µαζικά, καλλιέργειες που προόριζαν τα προϊόντα τους για την αγορά.

Κ. Τσουκαλά, Εξάρτηση και Αναπαραγωγή, σσ. 89-90

▷ Αξιοποιώντας τις παραπάνω ιστορικές πηγές και με βάση τις ιστορικές γνώσεις σας, να παρουσιάσετε

τους λόγους της επιτυχίας των Ελλήνων εμπόρων της Διασποράς σε αντίθεση με τους αντίστοιχους εμπόρους εντός των ελληνικών συνόρων. 400 λέξεις περίπου

ΠΡΟΤΑΣΗ

Η Ελλάδα δεν ήταν μόνο φτωχή, με απαρχαιωμένες παραγωγικές δομές. Ήταν επίσης μικρή στην έκταση και ολιγάνθρωπη. Η γραμμή Αμβρακικού- Παγασητικού αποτελούσε τα σύνορα του νέου ελληνικού κράτους. Από τα νησιά του Αιγαίου στην Ελλάδα ανήκαν μόνο οι Βόρειες Σποράδες και οι Κυκλάδες. Ο κορμός της χώρας ήταν η Ρούμελη και ο Μωριάς, όπως στα επαναστατικά χρόνια. Το 1864 προστέθηκαν τα Ιόνια νησιά και το 1881 η Θεσσαλία. Έτσι, τα βόρεια σύνορα άγγιξαν τον Όλυμπο και τη Μακεδονία.

Η πυκνότητα του πληθυσμού κυμαινόταν από 15 (1828) σε 43 (1911) κατοίκους στο τετραγωνικό χιλιόμετρο, όταν σε πολλές χώρες της Δυτικής Ευρώπης οι ίδιοι αριθμοί ήταν τριψήφιοι. Οι εικόνες που μας έρχονται από εκείνη την εποχή μαρτυρούν την εξάντληση του τόπου και των ανθρώπων.

Οι πόλεις μεγάλωναν, χωρίς αυτό να σημαίνει ότι είχαν κάποια ομοιότητα, στο διάστημα που μας απασχολεί, με τα βιομηχανικά, εμπορικά, χρηματιστικά, αστικά κέντρα της Δύσης. Για τα ευρωπαϊκά μέτρα οι πόλεις της μικρής Ελλάδας έμοιαζαν περισσότερο με μεγάλα χωριά. Η μετακίνηση ανθρώπων από την ύπαιθρο στα αστικά κέντρα δεν στόχευε αποκλειστικά σε εγκατάσταση στον αστικό χώρο, όπου η αργή ανάπτυξη των παραγωγικών δραστηριοτήτων δεν έδινε στους νεοφερμένους πολλές ευκαιρίες.

Πολλές δεκαετίες, μετά την ανεξαρτησία της, η Ελλάδα εξακολουθούσε να μοιάζει περισσότερο με την Ανατολή παρά με τη Δύση, παρ' όλο που η τελευταία υπήρξε το ζητούμενο, το επιθυμητό, το σημείο αναφοράς όλα αυτά τα χρόνια. Απουσίαζαν τα ισχυρά κέντρα ανάπτυξης, οι «ατμομηχανές» της οικονομικής και τεχνικής προόδου. Πώς θα μπορούσαν άλλωστε να υπάρξουν, όταν απουσίαζαν όλα όσα ήταν αναγκαία και προαπαιτούμενα για τη δημιουργία τους; Η χώρα δεν διέθετε σημαντικές πρώτες ύλες, δεν είχε πλεονάζον ειδικευμένο ή έστω φθηνό εργατικό δυναμικό, η συσσώρευση κεφαλαίου, ιδιωτικού και δημόσιου, ήταν ισχνή και η εσωτερική αγορά περιορισμένη έως ασήμαντη.

*+ Μέχρι τα µέσα του 19ου αιώνα, παρατηρείται µια επαναστροφή της ελληνικής υπαίθρου προς µια αυτοκατανάλωση εντονότερη από εκείνη του δεύτερου µισού του 18ου αιώνα. Η παρακµή των πρώτων βιοµηχανικών και βιοτεχνικών µονάδων, που αφανίζονται από τον ανταγωνισµό της δυτικής βιοµηχανίας, κι αργότερα οι λεηλασίες που έγιναν στην επανάσταση, ανάτρεψαν τις τάσεις που είχαν εκδηλωθεί πριν το 1820. Επιπλέον, η καταστροφή της κοινωνικής και γεωγραφικής ισορροπίας, µετά την ανεξαρτησία, που προκύπτει από τη διείσδυση ενός εξαιρετικά συγκεντρωτικού διοικητικού συστήµατος, αποτέλεσε τροχοπέδη για την όποια ανάλογη εξέλιξη προς την κατεύθυνση αυτή. Τον πρώτο καιρό της ανεξαρτησίας, η στασιµότητα που χαρακτήριζε την ανάπτυξη των παραγωγικών δυνάµεων στην ύπαιθρο ήταν σχεδόν ολοκληρωτική*.

(βιβλίο) Η Ελλάδα βρισκόταν ακόμα στην Ανατολή, εκεί όπου η βιομηχανία ήταν άγνωστη, οι μεταφορές διεξάγονταν με πρωτόγονα μέσα και οι καλλιέργειες γίνονταν με μεθόδους οι οποίες ήταν γνωστές -οι περισσότερες- από την εποχή του Ησιόδου.

Επιπλέον, η χώρα ανταγωνιζόταν τον εαυτό της. Έξω από τα σύνορά της υπήρχαν ισχυρά κέντρα ελληνισμού, πνευματικά, οικονομικά, παραγωγικά, τα οποία πολλές φορές κυριαρχούσαν στο χώρο τους αλλά και σε ευρύτερες περιοχές. Έλληνες, ελληνικά κεφάλαια και πλούτος υπήρχαν και αναπτύσσονταν από την Ουκρανία ως το Σουδάν, από το Δούναβη ως τον Καύκασο και από τη Σμύρνη ως την Κιλικία. Για τους Έλληνες των περιοχών αυτών το μικρό ελληνικό βασίλειο ήταν για πολλά χρόνια μια κακή ανάμνηση μάλλον, ένας φτωχός και ίσως ανεπρόκοπος συγγενής. Οι δικές τους επιτυχίες φάνταζαν ολότελα ξένες σε σύγκριση με τη στασιμότητα και την ένδεια της μικρής Ελλάδας.

*+ Ήδη από τις αρχές του 18ου αιώνα, βρισκόµαστε µπροστά σε µιαν αδιάκοπη ανακατανοµή πληθυσµού στον οθωµανικό χώρο. Ανάµεσα σε πολλούς άλλους παράγοντες, η αναζωπύρωση των εµπορικών σχέσεων της Αυτοκρατορίας µε τη ∆ύση, η παρακµή των ιταλικών εµπορικών πόλεων και η παραίτησή τους από το χώρο της Ανατολικής Μεσογείου, η εσωτερική αποσύνθεση της Αυτοκρατορίας που επέτρεψε το σχηµατισµό τοπικών πασαλικιών και η αργή διείσδυση αυστριακών και ρωσικών επιδράσεων, είχαν σαν αποτέλεσµα την αδιάκοπη µετατόπιση των «εµπορικών δρόµων» και την επαναλειτουργία του οδικού συγκοινωνιακού δικτύου, που ένωνε την Ανατολή µε την Κεντρική Ευρώπη και είχε διακοπεί στην Τουρκοκρατία. […]*

*Αν πάρουµε υπόψη µας την υποτυπώδη κατάσταση των δρόµων και των µεταφορικών µέσων, η εγκαθίδρυση ενός συστήµατος εµπορικών σχέσεων στηρίζεται αναγκαστικά σ’ ένα µόνιµο δίκτυο υποχρεωτικών σταθµών των µεταφορέων και διαµεσολαβητών, σ’ όλο το δρόµο που οδηγούσε από τους τόπους παραγωγής στα καταναλωτικά κέντρα της Κεντρικής και της ∆υτικής Ευρώπης*.